GiliGold/VAD_KnessetCorpus huggingface dataset:
מירב ישראלי: זה תיקון בסעיף 9 לחוק העיקרי אבל הוא נוגע לענייננו, בעמוד 5 למטה, תסתכלו: "(ב1) הוועדה רשאית להזמין, בהתאם לצורך, אנשי מקצוע מתחומים שונים להשתתף בדיוני הוועדה – זה לא להצביע, זה רק להשתתף – ובין השאר, רופא מומחה או עובד סוציאלי כהגדרתו – כאן זה שיקול דעת הוועדה בלי קווים מנחים אלא לפי דעת הוועדה.
מירב ישראלי: התוספת שמשרד הרווחה ביקש – "הודיע מנהל המחלקה לשירותים חברתיים ברשות המקומית, שבה מתגוררים הורי הילד, או מי מטעמו, כי יש צורך להזמין עובד סוציאלי כאמור – תזמין הוועדה עובד סוציאלי.
מירב ישראלי: "; זאת אומרת, במקרה שמחלקת הרווחה סוברת שצריך אז הוועדה חייבת להזמין.
קארין אלהרר: ומה אם היא לא סוברת?
: איך המנגנון שהיא תסבור?
מירב ישראלי: זה סיפור אחר.
מירב ישראלי: זה משרד הרווחה יגיד.
יעקב מרגי: זה יעלה בכתב, לא יתקדם בלי זה.
יעקב מרגי: אבקש לרשום הערה.
אדי וייס: אדוני, אני סגן היועץ המשפטי של משרד הרווחה.
אדי וייס: אני מבקש שהנוהל שייכתב ייעשה בתיאום אתנו גם כן.
יעקב מרגי: סמוך ובטוח שאתה לא תיתן לנו לפספס את התיאום, אז חבל לנו על החצי דקה.
יעקב מרגי: לגבי סעיף 6 – התייחסויות.
מירב ישראלי: הרכב הוועדה.
יעקב מרגי: אני לא אחזור רוורס, תקשיבו.
יעקב מרגי: אני פונה מימין לשמאל, לא אחזור רוורס.
יעקב מרגי: מי שלא ערני, שלא יהיה ערני כל הדיון.
יעקב מרגי: בבקשה יואב.
יואב קריים: אני מבית "איזי שפירא".
יואב קריים: בהרכב הוועדה הזה יש וטו דה-פקטו למשרד החינוך מכיוון ששלושה מששת חברי הוועדה הם נציגי משרד החינוך וליושב ראש יש קול כפול.
יואב קריים: אין את השינוי התקציבי שהמליצה עליו כבוד השופטת דורנר, שהתקציב עובר עם הילד ממערכת למערכת.
יואב קריים: יש סכנה גדולה שהשיקולים שישקול משרד החינוך, שהוא דה-פקטו המחליט בעניין הזה, יהיו שיקולים תקציביים, במיוחד כשמדובר בשאלת הזכאות ולכן, הרכב הוועדה הוא מסוכן לילדים ועלול לקפח אותם.
יעקב מרגי: תרשמו התייחסויות, תרשמו את זה.
שחר פרנקל: לעניין התקציבי, לאחר מה שאמר יואב.
שחר פרנקל: אני מ"משתלבים ברצף".
יעקב מרגי: מה זה "משתלבים ברצף"?
שחר פרנקל: ארגון של הורים לילדים עם צרכים מיוחדים.
שחר פרנקל: רק מילה אחת בנוסף למה שאמר יואב: אין בוועדה מישהו שמכיר את הילד, רק ניירות.
שחר פרנקל: זאת בעיה שאין אף - -
יעקב מרגי: ההורים לא מכירים את הילד?
שחר פרנקל: הם לא חלק חובה מהוועדה.
שחר פרנקל: זה לא כתוב.
יעקב מרגי: נציג הארגון לא מדבר עם ההורים?
שחר פרנקל: לא, יש שם נציג הורים כללי, שאולי לא ראה את הילד מימיו ולא יודע מיהו ולא מי ההורים, לא מי מייצג אותו.
שחר פרנקל: אפילו המנהל או מנהלת בית הספר שבו הילד לומר לא מופיעים שם, רק ניירות.
יעקב מרגי: עד שהוא יחזור ממקומו אתה יכול לדבר משם.
אבי ביתן: שלום לוועדה, שלום לכולם.
יעקב מרגי: לסעיף 6.
אבי ביתן: כן, כן.
אבי ביתן: אך ורק לסעיף 6.
אבי ביתן: אני מנהל אגף החינוך בעיריית אופקים, אני מייצג כרגע את העמדה של איגוד מנהלי אגפי חינוך.
אבי ביתן: לפני שאני אתחיל, משפט אחד: אנחנו בעיצומן של ועדות ההשמה, ולכבודו של חבר הכנסת יעקב אשר, בוועדה הנוכחית הקיימת, בחוק הקיים, עובד סוציאלי נמצא באופן קבוע בוועדה בלי תיאומים ובלי בלגן, בלי כלום.
: חייב להיות.
אבי ביתן: הוא מגיע, הוא מוזמן על ידי יושב ראש הוועדה והוא מגיע באופן אוטומטי, קבוע, כל הזמן.
אבי ביתן: לענייננו, אני רוצה להגיד לוועדה כמה נקודות מנקודת המבט של מנהל אגף החינוך, וחשוב להגיד אותן: 1.
אבי ביתן: מנקודת מבטינו חשוב להעיר איך הדברים מתבצעים, מנקודת המבט של מנהל אגף החינוך: אנחנו עד היום היינו מנהלים מאוד מקצועיים ועכשיו כבר לא.
אבי ביתן: אז שימו לב, "קפד ראשו" עשו רק ליושב ראש הוועדה, הורידו את יושב ראש הוועדה שהוא נציג הרשות המקומית אבל הם לא שכחו דבר חשוב, שגם הטיעון ששמעתי פה הוא טיעון מצחיק: - -
יעקב מרגי: מכובדי, אני רוצה שתתייחס, בוא תקשיב.
יעקב מרגי: אני אתך, תקשיב לי, תן לי לנווט אותך: אנחנו, אני במיוחד, אנחנו הפוליטיקאים, המניע האישי לא עובד לנו.
יעקב מרגי: אתה יודע, אנחנו נקיים, חפים...
יעקב מרגי: אבל בוא תקשיב: עזוב את הקטע האישי.
יעקב מרגי: תן לי מבחינה מקצועית, תתייחס ספציפית עכשיו מה הולך לקרות בשינוי הזה מבחינתך.
אבי ביתן: אגיד לך מה שיקרה: יבוא נציג מבחוץ, שלמעשה לא מכיר את העיר, לא מכיר את ההורים, לא מכיר את הרשות, לא מכיר שום דבר.
אבי ביתן: הוא קובע החלטה כל שהיא, כזאת או אחרת, צודקת או לא והוא הולך, והבעיה נשארת אצלי.
אבי ביתן: אני צריך לפתור אותה בוועדת החינוך.
אבי ביתן: אני לא אאכזב, אני החוטב עצים של הוועדה הזאת כי אני אמור לדאוג להסעה – כבודו, רכב של אותו תלמיד שאמור לצאת מחוץ לעיר, אני אמור לדאוג לסייעת שלו, אני אמור לטפל בשיבוץ שלו ולי אין סמכות.
יעקב מרגי: רגע, אבל אתה לא תקבל כלים?
אבי ביתן: לא, רגע אחד, כי אני לא מחליט בעצם.
אבי ביתן: אז אני אומר פשוט מאוד: - -
יעקב מרגי: דודי, תרשום לך.
אבי ביתן: אם המשרד רוצה לנהל את העניינים, בשמחה רבה, שייקח את כל הכבודה.
אבי ביתן: כל הנדוניה אצלך.
אבי ביתן: אתה תסיע, אתה תוביל, אתם תעשו את הכל ואנחנו נשב בצד ונסתכל עליכם ונציג שלי יישב בוועדה.
אבי ביתן: ואז הטענות לא יבואו אלינו - -
קארין אלהרר: איך הוועדה הזאת קשורה אליך?
אבי ביתן: אמרה נכון חברת הכנסת קארין אלהרר, שמערכת החינוך היסודית יש משקל רב גם ביישום וגם בכל התהליך הזה.
אבי ביתן: יותר מזה אגיד לך: החליטו שמוציאים תלמידים החוצה.
אבי ביתן: אני לא שותף להחלטה אבל אני מממן את מה?
אבי ביתן: את האגרה של התלמיד שיוצא החוצה.
אבי ביתן: משופה עלי, המשרד לא מכיר בזה.
יעקב מרגי: אולי אגיד לך איפכא מסתברא:
יעקב מרגי: עד היום, כשבאים אליך לוועדה, כשאתה היית יושב ראש ועדה ושקלת, ואתה יודע מה הקשיים של האנשים וצריך לילד הזה לתת את השילוב הכי טוב או את המוסד הכי מתאים באשדוד, ועלות נסיעה ומלווה לאשדוד עולה כך וכך, ואתה לקחת אותו אצלך למרות שאין לך כלים - -
אבי ביתן: הפוך - - -
יעקב מרגי: תוכיח לי למה, כי אני עכשיו באמצע, למה שמים את זה באמצע, זה לא כאן ולא שם ואני רוצה להביא את הכי טוב.
יעקב מרגי: אם אתה בא ואומר: אותו אחד לא ישקול את השיקולים, השיקולים יהיו אחרים, לכאורה גם לרשות המקומית היתה היום אפשרות לעשות זאת מפני נסיבות כאלה ואחרים.
יעקב מרגי: אל תגיד לי לא, הם בני אדם, הם לא רובוטים.
אבי ביתן: אדרבא ואדרבא, ואני אגיד גם למה: א.
אבי ביתן: בוועדה יושבים אנשים מקצועיים מאוד.
אבי ביתן: אני, כיושב ראש ועדה, הגוף המקבל את חוות הדעת המקצועיות - -
יעקב מרגי: יושב ראש הוועדה המקצועי הוא לא יהיה מקצועי?
אבי ביתן: לא, הוא יהיה מקצועי אבל הוא שוקל שיקולים ענייניים לחלוטין ואני גם אסביר למה, כי בסופו של יום אם הילד הזה לא יקבל מה שצריך - -
יעקב מרגי: כאן אני מסכים אתך תסביר לי למה לא?
אבי ביתן: כי בסוף זה יבוא אלי, זה לא ילך למשרד.
יעקב מרגי: אתה חושש.
יעקב מרגי: חששך מוצדק.
אבי ביתן: בפועל הוא מוסע היום לקרית גת, הוא מוסע לאשדוד, הוא מוסע לכל המקומות האלה בגלל שאנחנו לוקחים על עצמנו את האחריות.
יעקב מרגי: ומי מימן לך את ההסעות האלה עד היום?
אבי ביתן: אני מממן אותם.
מיכל מנקס: - - -
יעקב מרגי: מיכל, אני אתן לך.
אבי ביתן: הרשות המקומית, במקרה הזה מנהלי אגפי חינוך, באופן אמתי חרדים לעובדה שהם לא בתמונה מכיוון שהבעיות יבואו אלינו.
אבי ביתן: חוץ מזה, שכרשות מקומית אנחנו סופגים חלק גדול מעלות החוק.
אבי ביתן: עכשיו, אני אומר את הדבר הפשוט: המשרד רוצה לעשות שינוי?
אבי ביתן: אין בעיה, קח את הכל אליך.
יעקב מרגי: חרדה צריכה טיפול אבל אל תהיה חרד.
יעקב מרגי: בסדר, שמענו את החשש.
יעקב מרגי: מיכל בבקשה.
מיכל מנקס: אני סמנכ"ל חינוך וחברה במרכז לשלטון המקומי.
מיכל מנקס: אני רוצה רק למקד, לא שהכל כל כך נפלא ולא שהכל כל כך פשוט.
מיכל מנקס: אני רוצה לומר שנקודתית לסוגיה הזאת של ההיתר או של המשמעות, אני חייבת להחזיר את המיקוד לתפקיד הוועדה: כל תפקידה הוא לקבוע האם הילד זכאי לחינוך מיוחד או שלא.
יעקב מרגי: מי קובע את החליפה?
מיכל מנקס: חברי הוועדה יקבעו האם הילד זכאי לחינוך מיוחד או לא.
יעקב מרגי: סליחה גברתי, את רוצה לדבר בהמשך?
יעקב מרגי: אז אנא.
יעקב מרגי: לא שמעתי את ההערה שלך והיא גם לא נרשמה.
מיכל מנקס: מכאן ועד האם קבעה הוועדה שזכאי או לא זכאי, בוודאי שיש גם הליך ערר, זה לא סוף פסוק.
מיכל מנקס: ומכאן ועד לשיבוץ, יישום, יש עוד דרך ארוכה או ועדות ופורומים שצריך לשבת ולגבש כולל את הנהלים כי כמו שאמרת ובצדק, יש פה צורך בנהלים ברורים שיהיו שקופים לכל, וגם את מקום ההורים צריך לשמוע.
מיכל מנקס: זאת אומרת, רוצה אני להעלות את בתי לוועדת השמה ואני מבקשת שיהיה רופא, צריכה להיות גם הזדמנות כזאת לפנות לוועדה ולהציג.
מיכל מנקס: אז לא הכל סגור ופתור אבל בוודאי שהוא לא קשור לדיון בחוק.
יעקב מרגי: לפני כן, חבר הכנסת יונה.
יוסי יונה: אדוני היושב ראש, כשאני מסתכל על הסעיף הזה, אני בוחן כמו את כלל הסעיפים האחרים מתוך הפריזמה שאני חושב שחשובה לכולנו: אנחנו רואים את האופן שזה עובד, האופן שבו הוועדה מכוננת, האם הדינמיקה שלה לעודד יותר שילוב או לעודד יותר שליחה למוסדות של חינוך מיוחד.
יוסי יונה: אני רוצה להביע שאלה, לאו דווקא חרדה, לא נשלחתי לטיפול - -
יעקב מרגי: מחרדות מגיעים בסוף לקיפאון, לא עושים כלום.
יוסי יונה: בוא נאמר ככה, אז החשש - -
יעקב מרגי: חשש סביר.
יוסי יונה: יש לנו כאן מומחה לחינוך מיוחד, האם לא אמורה להיות איזו שהיא אמירה לגבי מומחיות של מי שיושב שם, שהיא יותר מוטה לתחום של שילוב מאשר של חינוך מיוחד?
יוסי יונה: פה אני מזכיר את העובדה שיושבת לצדנו השופטת דורנר והיא באמת מלוא המחמאות לעבודה שעשית.
יוסי יונה: את מבחינתנו הנר שלאורו אנחנו מנהלים כאן את הדיונים או שהאוריינטציה אמורה להיות יותר ויותר שילוב ופחות ופחות הפניה של הילד ל - -
יעקב מרגי: ובלבד?
יעקב מרגי: שמע, לא יכול להיות שילוב ונקודה.
יעקב מרגי: ובלבד שהוא יקבל את כל המענים, כל ייתר המענים.
יוסי יונה: אז אני רוצה להעלות, השאלה שאני מפנה, החשש הסביר, אדוני היושב ראש, האם לא הדגשנו מספיק את המומחיות של האנשים שיושבים שם, כאלה שנדרשת מהם מומחיות יותר גדולה לתחום של שילוב לפחות בעניין של החינוך המיוחד מתוך חשש שתהיה הטיה גדולה מדי - -
יעקב מרגי: דודי, אתה מקשיב לשאלות?
יעקב מרגי: אתם תצטרכו להשיב על זה.
יעקב מרגי: רגע, עוד חבר כנסת שממהר.
יעקב מרגי: יואב בן צור, בבקשה.
יעקב מרגי: חברי הכנסת ממהרים, אני אתן לכם.
יואב בן צור: אדוני היושב ראש, אני רוצה לדבר של הנושא של המצב ש - - אני מבין שהוא לא נמצא בכלל בכל המערכת הזאת.
יואב בן צור: אני חושב שזה לא יכול להיות שאנחנו נצביע ונטפח - -
יוסי יונה: נראה לך שהיושב ראש יאפשר את זה?
יוסי יונה: בן צור, היושב ראש יאפשר דבר כזה?
יואב בן צור: יוסי, אני רק מחזק אותו.
יעקב מרגי: אתה רוצה שאתרום לך משפט לסוגיה הזאת?
יעקב מרגי: חשוב שידעו גם הנוכחים שמשרד החינוך הפלה בניגוד לחוק.
יעקב מרגי: יש איסור ברור בחוק החינוך המיוחד להפלות.
יעקב מרגי: זה נאמר על ידי הייעוץ המשפטי של משרד החינוך, דורית מורג שפרשה בינתיים, שאמרה בדיון כאן, בוועדה, האם מותר להפלות במוכר שאינו רשמי בנושא של החינוך המיוחד?
יעקב מרגי: היא אמרה: לא.
יעקב מרגי: זאת היתה הבטחה של מנכ"ל משרד החינוך, שהנושא הזה יושווה, וזה לא נעשה אבל בתיקון הזה של החוק, המערכות יושוו.
יואב בן צור: אני רוצה לתת תמונת רקע: כיוון - -
יוסי יונה: אין חשש סביר.
יואב בן צור: במיוחד בשתי הרשתות יש פתיחות של הורים שלא היתה בעבר, שכן עכשיו שמים לב ושולחים לוועדות השמה, כתוצאה מכך קצב הגידול שלנו הוא קצב גדול כי אנחנו מתרבים קצת יותר מהממוצע באוכלוסייה - -
יעקב מרגי: גדלים.
יואב בן צור: גדלים וזו שמחה בשבילנו ולכן, צריכים לקבל מענה.
יואב בן צור: לא יכול להיות שנעשה חוק כל כך גדול ותקנות כל כך גדולות ואנחנו נהיה בחוץ.
יואב בן צור: לכן, אני מבקש, אדוני היושב ראש, לא לבצע הצבעה אם אנחנו לא נתנהל...
יעקב מרגי: הסר חשש מלבך.
יואב בן צור: תודה אדוני.
יעקב מרגי: ועדין יקנן בליבי חשש סביר שהמערכות יפלו פה ושם.
קריאה: גם בבלתי פורמלי.
: אדוני היושב ראש, אני רוצה לדבר גם על - -
יעקב מרגי: אתה יודע, בפרשת "וחוקותי" - - - אני מקביל את זה.
יעקב מרגי: אתה לוקח על כל מה שאתה לא בא לדיונים בגלל שאתה מנהל ועדה.
: האמת ששקלתי אם להתחיל בהתנצלות.
יעקב מרגי: לא, אל תתנצל, מה פתאום?
יעקב מרגי: אתה עושה דברים חשובים.
: קצת פספסתי את הדבר הזה.
יעקב מרגי: את הדיון, בסדר.
: לא את הדיון עצמו אלא אולי גם את הדברים קודם כי אני - -
יעקב מרגי: אני אמרתי את זה לחיוב.
: אני אסביר גם למה: קודם כל, אני נורא מתחבר לעניין למשל של שינוי השם, של מה זה ילד מיוחד או לא מיוחד.
: אני מאוד מתחבר גם לקטע של עידוד של שילוב.
: אני מאוד מתחבר היום.
: אני עשיתי את זה גם כראש עיר, וניסיתי ככל האפשר לעשות את זה בכל המסגרות שהיו תחתי.
: אבל אני רוצה לומר דבר אחד, שיש לי חשש גדול מאוד לגביו: יש פה כוונות נהדרות והביצוע יהיה אולי בכיה לדורות ואולי איזו שהיא תקנה של כמה שנים, שיהיה לנו הרבה זמן לתקן אותה בגלל שבסופו של דבר, אם אנחנו מסתכלים על – ואני תכף אגיד גם לציבור החרדי שאותו אני מייצג, ששם הבעיה חריפה עוד יותר.
: אם אנחנו מוצאים את האחריות, ואני לא מתווכח אבל זה שעומד יושב ראש מטעם משרד החינוך, יש בזה היגיון אבל אם מנהלי אגף החינוך חשודים בכך שהם ידאגו לכלכלת הרשות המקומית, ומדובר באנשי מקצוע פדגוגיים, על אחת כמה וכמה שמשרד החינוך שהוא מוגבל תקציבים, מקבלים הנחיות כאלה ואחרות ועושים את זה לכיוון הזה.
: יש נקודה אחת: כל הרעיון הזה מוסף בסופו של דבר כדי שתהיה הכלה באותם מוסדות.
: שהמוסדות הרגילים יוכלו להכיל את כל הדברים האלה, יקבלו את השעות ויקבלו - -
יעקב מרגי: יקבלו הדרכה.
: - - יקבלו הדרכה.
: אני מטיל בזה ספק, גם באופן כללי בגלל הרבה בעיות ואני אלווה את הדיונים האלה גם בבעיות אבל אם אני עכשיו מגיע לחינוך החרדי, לחינוך המוכש"ר מה שנקרא, המוכר שאינו רשמי החרדי, ששם גם עד היום סבלנו מהרבה פחות שעות שהיו בסל המחוז הרגיל כי אנחנו לא קשורים למחוז.
: אני הייתי ראש עיריית בני-ברק, באתי למחוז תל-אביב וביקשתי עוד שעות לילדים בגן, ילד שצריך עוד סיוע או עוד פרא-רפואי או דברים מהסוג הזה, אמרו לי: אדוני, אתה לא בסל שלנו.
: הלכתי לסל הכללי שהיתה אז לבנה אברמוביץ אם אתה זוכר ולאחר מכן המחוז החרדי החדש שגם היום קצת מקרטע מסיבות כאלה ואחרות, אנחנו מתוקצבים שם הרבה פחות.
: יותר מזה, השילוב בבתי הספר בציבור החרדי ברשתות, אין מתי"א.
: מי יהיה זה שיעשה את השילוב דה-פקטו, שיבוא לבית הספר - -
יעקב מרגי: אנחנו נתייחס בהמשך לסוגיה הזאת.
: אין לנו שום בהירות למה שהולך להיות.
: היה לי קודם, אני לא יודע לאן זה נעלם לי, מכתב שהגיע לרשויות המקומיות: היערכות לפתיחת שנת הלימודים התשע"ט, שמופיעות שם הנחיות להיערכות, במיוחד של החינוך המיוחד וזה כנראה לאור הרפורמות שמתחילות לזרום פנימה.
: המחוז אחראי לניהול סל השעות הרשמי ובמוכש"ר הלא חרדי.
: במוכש"ר החרדי לא כתוב כלום.
: ככל הנראה לא יהיה תקציב לפתיחת מסגרות חדשות של ליווי פיזי, שהסביר אותם קודם נכון חברי יואב בן צור.
: אני מפחד, אדוני היושב ראש, שיש פה המון כוונות טובות.
: אין פה הסתכלות איך זה הולך לרדת לשטח, ואין הסתכלות איך זה הולך לרדת לאותם מקומות שבאמת – הציבור החרדי, אחת הבעיות שהיו לו זו היתה הדחקה של הנושא הזה של חינוך מיוחד.
: היום אנחנו נמצאים באותה רמה כמו השאר.
: אנחנו עדין מוחקים פיגורים גם מאחורה.
: אוי ואבוי אם לא יהיה - -
: אוי ואבוי אם לא תהיה הכלה נכונה בבתי הספר של היום.
יעקב מרגי: בוא אני אגלה לך סוד שלא יהיה לכם אותה.
יעקב מרגי: אין התנהלות מול כלל האוכלוסייה בסוגיה של החינוך המיוחד אבל בוא... יפה בן דוד, בבקשה.
יעקב מרגי: אני אחזור אליך.
יפה בן דוד: אני מאמינה שכל מי שיושב בדיון הזה הוא באמת לא תמים - -
יעקב מרגי: אבל אנחנו מדברים לסעיף 6.
יפה בן דוד: כן, כן, זה עניין אך ורק של תקציבים, ולא בכדי מי שעונה על השאלות זה אגף התקציבים שנמצא.
יפה בן דוד: אני רק רוצה להסב את תשומת לב הוועדה: בשנת 2014 היה בג"ץ, גם בוועדה לביקורת המדינה, שמבקר המדינה אמר ועסק בנושא של ניגוד העניינים ובצורך של היעדר תלות בין ועדת זכאות של ביטוח לאומי לבין המוסד לביטוח לאומי.
יפה בן דוד: אז לא יכול להיות שפה, ואני אומרת שזה היה בשנת 2014 ואנחנו בדקנו את זה, אנחנו גם מוכנים להביא לך – אי התלות של ועדת הזכאות של ביטוח לאומי לבין המוסד לביטוח לאומי.
יפה בן דוד: ומה שאנחנו פה אומרים שגם צריכה להיווצר אי תלות בין מי שיהיה יושב ראש הוועדה לבין משרד החינוך.
יעקב מרגי: ביטוח לאומי יישם את הפסק הזה?
יפה בן דוד: כן.
יפה בן דוד: ביטוח לאומי יישם זאת, ואנחנו לא מבינים, אין פה צידוק לנהוג כי אפשר להשליך את זה משם לכאן.
יעקב מרגי: במילים אחרות, אצלנו אומרים: ראו הוזהרתם, זה "בגיץ".
יפה בן דוד: שלא יתבלבלו פה האנשים - -
יעקב מרגי: אני לא ביקשתי התייחסות, אני רק אמרתי: ראו הוזהרתם, זה "בגיץ".
יעקב מרגי: שימו הפנייה להערת שוליים בנושא הזה.
יפה בן דוד: אני רוצה לומר עוד דבר מאוד חשוב: בנושא של רכז השתלבות – עם כל הכבוד, מי שדאג פה לרכז השתלבות זה לא משרד החינוך, זה הסתדרות המורים.
יפה בן דוד: אנחנו חתמנו על התיקון של ההסכם ודאגנו שיהיה רכז השתלבות.
יפה בן דוד: לא משרד החינוך מימן, - -
יעקב מרגי: שאפו.
יפה בן דוד: - - לא משרד החינוך שילם אבל מה שאני רוצה לומר, דבר מאוד חשוב - -
יעקב מרגי: מה זה לא שילמו - -
יפה בן דוד: זה בתקציב.
יפה בן דוד: הרי אתה עושה משא ומתן, נותנים לך סל של תקציבים ואומרים לך: בוא תשלים.
יפה בן דוד: אנחנו דאגנו - -
יעקב מרגי: חשבתי שזה במדינה אחרת.
יפה בן דוד: לא, לא.
יפה בן דוד: אנחנו דאגנו אז בוא, שלא ישתמשו ברכז השתלבות.
יפה בן דוד: מה שחשוב בנושא של רכז השתלבות שנכנס לתוקף ב-1.7.2017 - הוא לא חייב להיות במסגרת של החינוך המיוחד.
יפה בן דוד: מנהל בית ספר יכול למנות ומינה רכזי השתלבות שבאו מהחינוך הרגיל.
יפה בן דוד: אבל ראו גם עוד דבר מאוד חשוב: תסתכלו על הרכב הוועדה.
יפה בן דוד: בהרכב הוועדה משרד החינוך, מקפח כולל, מפקח חינוך מיוחד, האיש שימונה גם על ידי עובד המשרד זה יושב ראש הוועדה.
יפה בן דוד: מי חסר?
יפה בן דוד: חברים, מי הולך ליישם?
יפה בן דוד: אפשר לעשות פה חוקים אבל היישום, אני אומרת לכם בצורה חד-משמעית ואני חוזרת ואומרת: מי שהלב של כל הנושא הזה זה המנהלים והמורים והגננות.
יעקב מרגי: רגע, אתם רוצים שאני אוציא את מוחאי הכפיים החוצה?
יפה בן דוד: לא יהיו האנשים שהם אלה שצריכים להתעסק בזה.
יפה בן דוד: הם האנשים שצריכים - -
יעקב מרגי: שיהיה נציג המורים בוועדה?
יעקב מרגי: סליחה, הבא בתור שיקרא גם אם ההערה חשובה שלא ברשות דיבור, ייצא החוצה.
יפה בן דוד: אדוני היושב ראש, אני ישבתי עם משרד החינוך.
יפה בן דוד: אני הצגתי את זה ואמרתי להם שמי שצריך ליישם את זה, להוציא מהכוח אל הפועל זה לא האנשים שיושבים ועושים את כל הרפורמה, עם כל הכבוד להם.
יפה בן דוד: זה האנשים שנמצאים בשטח.
יפה בן דוד: מי נמצא בשטח?
יפה בן דוד: הגננות, המורים, המנהלים.
יעקב מרגי: לא ישבו אתכם על החוק הזה בכלל?
יעקב מרגי: שאלתי אתכם?
יעקב מרגי: אני מדבר עם יפה.
יעקב מרגי: מה זה, אני לא מבין אתכם.
יפה בן דוד: אני חוזרת ואומרת: אנחנו מדברים, משוחחים והם ממשיכים בשלהם.
יפה בן דוד: אז מה הטעם לשבת אם אתה אומר את הדברים, אם אתה אומר את המהות והם שומעים אותך, מסמנים וי, וממשיכים ליישם את הדברים האלה בפועל.
יפה בן דוד: בפועל יש הנחיות.
יפה בן דוד: הרי רק בישיבה קודמת אמרתי לך והראיתי לך אדוני, על כל הנושא שהם גם - -
יעקב מרגי: לא התייחסנו ואני אתייחס לזה אחר כך.
יפה בן דוד: לכן, מה שאני רוצה לומר הוא דבר אחד: הרפורמה הזאת, אולי אתם תסמנו וי, אני לא יודעת, אני מקווה מאוד שלא, שהאנשים שיושבים פה וחברי הכנסת שיצטרכו להצביע ויושב ראש הוועדה - -
יעקב מרגי: זו לא רפורמה.
יעקב מרגי: אני לא מקבל את הרפורמה.
יפה בן דוד: - - לא תתבצע כפי שאתם רוצים.
יפה בן דוד: אבל אני מודיע בצורה חד-משמעית: אני, כהסתדרות המורים, כמי שעומדת בראש הסתדרות המורים, המורים, המנהלים והגננות לא יתנו יד לא לוועדות, ואני אומרת את זה פה בפני ההורים – לא יתנו יד כי לא הוכשרנו, כי אף אחד לא ישב אתנו והסיפור שאתם הולכים לעשות הוא נזק למערכת החינוך וזו בכיה לדורות.
יעקב מרגי: תודה יפה.
יעקב מרגי: אני לא התייחסתי והבטחתי בדיון הקודם.
יעקב מרגי: אני חושב שמה שנעשה על ידי מנכ"ל משרד החינוך ורשם מחוזות, מנהלי המחוזות בתדרוכים לקראת השנה הבאה יצר מבחינתי פיגוע ועימות בכל המהלך הזה.
יעקב מרגי: או שזה לא היה במתכוון - -
קארין אלהרר: לא, אתה יודע, אני רוצה ללכת לקראתה.
יעקב מרגי: אבל עוד לא אמרתי מה אני רוצה לומר.
יעקב מרגי: יצר תנועה בשטח כבר וקביעת עובדות בשטח בזמן שאנחנו עדין יושבים פה שבעה נקיים על החקיקה הזאת, וכפי שהבטחתי בדיון הקודם, אתם חשבתם שכבר בדיון אנחנו הולכים להצביע והיה מחטף.
יעקב מרגי: אמרתי לכם שלא יהיה שום מחטף, יהיה כאן דיון.
יעקב מרגי: מה שנעשה על ידי המנכ"ל זה חמור מאוד.
יוסי יונה: זה הופסק אדוני?
יעקב מרגי: אני אמרתי למנכ"ל חד-משמעית שהוא חייב להוציא הנחיה והבהרה שמה שהיה בשנה שעברה – הנה, אני אומר לכם, בקצב הזה, הטענות שנשמעות כאן הן טענות אמתיות ורציניות וצריך להתייחס אליהן.
יעקב מרגי: כולנו רוצים להצליח במהלך.
יעקב מרגי: בקצב הזה, אני לא רואה איך התשע"ט נפתחת כשאתם מצליחים ליישם את מה שהרציונל והחקיקה הזאת אומרת.
יעקב מרגי: מרגע שהם נותנים להעביר למנהלי מחלקות חינוך ולמנהלי המחוזות שאפשר לעבוד ברוח הצעת החוק, מבחינתי זה חמור וזו פגיעה באמון.
יעקב מרגי: מבחינתי, אמרתי ליועץ השר שזה פיגוע.
יעקב מרגי: לי הוא עשה פיגוע.
יעקב מרגי: אני לא יודע מה לכם, לי הוא עשה פיגוע.
יעקב מרגי: תהיה לו בעיה.
יעקב מרגי: ופיגוע זה משבר אמון חמור.
יעקב מרגי: גם המכתב שיצא מבהיר, אומר בכתב אבל עדין אני שומע, יש הקלטות, יש הנחיות, יש פניות כתובות להתחיל לעבוד.
יעקב מרגי: מצהירים מה ועדות ההשמה, איך לקבל וכולי.
יעקב מרגי: אני חושב שזה דבר שלא נכון, אני לא אעביר פה את ההצבעה עד שהמנכ"ל יבוא לפה בדיון האחרון לפני ההצבעה ויסביר ויאמר חד-משמעית שתשע"ט תתנהל כמו שצריך.
יעקב מרגי: בלי הבעיות של השתע"ח.
יעקב מרגי: בתשע"ח, בלי הבעיות שלה.
יעקב מרגי: זאת אומרת כן תשתפו, כן תתכננו, תעשו את הבידול, את הפריסה, הכל תעשו כדי להחזיר את האמון.
יעקב מרגי: אתם תתנו את כל השמנת שהבטחתם בחקיקה הזאת כבר בתשע"ט ולאחר מכן, נתחיל יישם בהדרגה את כל השאר.
יעקב מרגי: זה לא היה צריך לקרות, זה היה צריך להיעשות, נעשה אתכם כחלק מהמוסיקה כאן.
יוסי יונה: הערה, אדוני היושב ראש: מעכשיו ועד...
יוסי יונה: איפה זה עומד היום?
יעקב מרגי: ההנחיה החד-משמעית היא לפעול לפי התשע"ח ורוח הדברים, ואנחנו נבדוק אם זה לא קורה בפועל.
יעקב מרגי: אני יודע שזה קורה כבר, אנחנו נבדוק את זה.
יעקב מרגי: קארין התייחסות ואני חוזר לסבב.
קארין אלהרר: אני רוצה לחזור לסעיף הספציפי ולשאול: בסעיף 5(1) נכתב:
קארין אלהרר: עובד משרד החינוך שהוא בעל מומחיות והכשרה בחינוך מיוחד יהיה יושב הראש.
קארין אלהרר: בראשית הדברים אני אומר שאני מברכת כי האחראי-על הוא בעצם.
קארין אלהרר: אני מנסה להבין מה הם הקריטריונים להגדרה הזאת כי יכול משרד החינוך בצוק העתים לבוא ולהגיד: הנה, הבאתי מומחה, אני אומר שהוא מומחה וכך הם פני הדברים, ואני רוצה לדעת מתי באמת אני אוכל לוודא שמדובר במומחה.
קארין אלהרר: זה דבר אחד שאני רוצה לדעת.
קארין אלהרר: הדבר השני – אני רוצה להתייחס להערה של גברת יפה בן דוד, ודודי, אמרתי לך את זה גם בפגישה: תשמעו, הכוונה היא כוונה מצוינת ואני נוטה להאמין שבאמת, אני לא מאמינה שיש אנשים שאומרים בזדון.
קארין אלהרר: אני באמת ואני גם מכירה אנשים ממשרד החינוך, אני רוצה להאמין שהכוונה היא מצוינת באמת.
קארין אלהרר: יש שני דברים: האחד זה העניין התקציבי, שעד שלא תסגרו אותו, השופטת דורנר שנמצאת אתנו היום - -
יעקב מרגי: היא תדבר אבל בסוף הסבב.
קארין אלהרר: היא תדבר ואני לא יכולה להתחרות אתה אפילו.
קארין אלהרר: אין לי כוונה אבל באמת, פסקי דין שהם בעיני מכוננים, יתד ומרציאנו, והעובדה שהיא ישבה בראש הוועדה , אני חושבת שהיא כבר הפכה למיתולוגית בעניין החינוך המיוחד, אם לא יהיה את התפקיד הזה, אנחנו נמשיך לשבת כאן עוד הרבה מאוד שנים, וכנראה שניקרא עוד ועוד לוועדות עם ניסויים פרשניים.
יעקב מרגי: אבל הבהרנו בדיונים הקודמים שהתקציב הולך עם הילד.
קארין אלהרר: מה זה התקציב הולך עם הרגל?
יעקב מרגי: למה לא, לא, לא?
יעקב מרגי: תגידי כן, כן, כן.
קארין אלהרר: אני בעד התקציב הולך אחרי הילד, שיהיה ברור, לא אמרתי שום דבר מנוגד לעניין הזה אבל שיהיה כן ברור שאנחנו אומרים התקציב הולך אחרי הילד, אנחנו נותנים באמת תקציב שהוא ריאלי כדי שהילד הזה יוכל לקבל שילוב אמתי ולא שילוב בכותרת שאין שום דבר מאחורי הדברים האלה.
קארין אלהרר: הדבר השלישי, זו ההערה השלישית שלי, והיא מתקשרת לדברים של הגברת יפה בן דוד: תראו, אם אין הכנה של המורים, ואם אנחנו מדברים על נושא שבו המורים לא משתפים פעולה, באמת שאפשר לסגור את הדיון הזה בכלל כי אם אתם לא הגעתם להבנות עם - -
יעקב מרגי: אני לא סוגר שום דיון.
יעקב מרגי: עם כל הכבוד, אני מתמודד ב-1 בספטמבר עם ההורים והכל.
קארין אלהרר: ואדוני יודע?
קארין אלהרר: כולם פה מתמודדים.
יעקב מרגי: אנחנו נלך עם הדיון הזה עד שנמצה אותו.
קארין אלהרר: אבל אני אומרת לך אדוני, ואין לי בכלל ספק שלך אין אלא כוונות מצוינות אבל אני אומרת לכם שאם אין נכונות והידברות עם המורים, ולמורים אין את הכלים לא כי המורים רעים.
קארין אלהרר: אין להם כלים.
קארין אלהרר: אני, תנו לי להתמודד עם מה שאני לא מבינה בו, אני לא אתמודד וזה הגיוני.
קארין אלהרר: מדובר בדיני נפשות, והמורים, אם הם לא מוכשרים לעניין הזה, בסופו של דבר אני אעשה לכם ספויילר – זה לא יצליח.
דודי מזרחי: חברת הכנסת אלהרר - -
יעקב מרגי: דודי, אני אתן לך להתייחס.
יעקב מרגי: אם עכשיו תתייחס רק לזה, מה עם כל ההתייחסויות?
יעקב מרגי: אני לא אוותר לך על סעיף אחד.
יעקב מרגי: אני רשמתי הכל, אולי אתם חושבים שאני לא מרוכז.
יעקב מרגי: אני רשמתי את כל הדברים.
יעקב מרגי: אני מבקש מטליה בושארי.
יעקב מרגי: שבי סביב השולחן.
יעקב מרגי: בבקשה, חבר הכנסת סעד.
סאלח סעד: אדוני, אני חושב שדיון הזה מאוד חשוב ומאוד רגיש לכולנו.
סאלח סעד: ואוי מלהעמיס על העניין הזה, ואני מדבר גם למשרד החינוך ואני קושר את הדברים של יפה בן דוד בסוף, ואני אומר שאנחנו צריכים ממש להיות קשובים לעניין הזה.
סאלח סעד: הנושא של החינוך המיוחד זה לא חינוך רגיל.
סאלח סעד: אל לנו להיות תמימים כי העניין הזה חשוב.
סאלח סעד: למה אמרתי את הפתיח?
סאלח סעד: כי אם נתסכל ואם נשמע את מה שאמרה בסוף יפה בן דוד, הרי אי אפשר לעשות דברים ללא הסכמות, עם כל הכבוד למשרד החינוך.
סאלח סעד: מאוד מכבדים אתכם, אתם עושים את העבודה הכי טובה שיכולה להיות אבל בלי הסכמות - -
יעקב מרגי: הסכמות זה מוגזם.
יעקב מרגי: טיעונים.
סאלח סעד: לא, לא, הסכמות.
סאלח סעד: תאמין לי אדוני, אם דברים לא נעשים בהסכמות, הכל - -
קארין אלהרר: תראה את הבית היהודי...
קארין אלהרר: - - יבוא לפיצוץ.
קארין אלהרר: ואם הסתדרות המורים נמצאת כאן ואומרת את הדברים ברור, עוד נתייחס לדברים ולעצמת הדברים שלה, שלא יעלה על הדעת לעשות דברים ללא שיהיו הסכמות בסוף.
קארין אלהרר: אל לנו לטפל בדברים האלה.
קארין אלהרר: ועדה שלא תהיה בה נציגות של המורים או המנהלים שקשורים להסתדרות המורים, לא תהיה ועדה מוצלחת והדבר הזה יגיע לפיצוץ ולשביתות מיותרות.
קארין אלהרר: אל תעשו את זה.
יעקב מרגי: טליה.
יעקב מרגי: אני לא יודע מי את.
טליה בושרי: אתה מכיר אותי משנה שעברה.
טליה בושרי: טליה בושרי, אמא של ל'.
יעקב מרגי: בלי שמות בבקשה.
יעקב מרגי: אם יוזכרו הם יימחקו מהפרוטוקול.
יעקב מרגי: אני מודיע.
טליה בושרי: הילד שלי בשילוב.
טליה בושרי: בשנה שעברה הודיתי בפעם הראשונה שכף רגלי דרכה בכנסת בגלל חברת הכנסת קארין אלהרר, אז אני רוצה להוסיף תודה רבה לך ולצוות של המשרד שלך, מר יעקב מרגי, על העבודה המאוד אכפתית אל מול ההורים.
טליה בושרי: אני מרגישה את זה כל הזמן.
טליה בושרי: כשיש בעיה אני יודעת שאני יכולה להתקשר ואתם עוזרים.
טליה בושרי: ותודה רבה גם לרחלי אברמזון, אישה מדהימה.
יעקב מרגי: ואחרי התודות.
טליה בושרי: הייתי פשוט חייבת.
טליה בושרי: אני מרגישה בתור הורה – נכון להיום הילד שלי כרגע לא הולך לאף מקום, לא שילוב, לא חינוך מיוחד, לא שום דבר.